Tre personer er drept, deriblant gjeringsmannen, og to er kritisk skadet etter at en 21 år gammel mann gikk til angrep med sverd på Kronan skole i Trollhättan.

Mannen skal ha kledd seg ut og gått fra klasserom til klasserom og angrepet flere med sverd.

Jenta var på skolen da hun traff den maskerte mannen. Hun tok deretter et bilde hvor to elever poserer sammen med den antatte gjerningsmannen. Kort tid etterpå skal han ha stukket ned en av lærerne.

– Deretter jagde han oss gjennom skolen. Vi var ekstremt redde, forteller jenta til Aftonbladet.

Les også: Gjenforent med datteren etter tre timer

– Spilte merkelig musikk

Jenta hadde akkurat gått ut av klasserommet for å hente en penn da hun møtte to skolekamerater som sto sammen med en mann med maske. I den ene hånden holdt han en blodig kniv.

– Han spilte merkelig musikk og sa ikke ett ord. Det var skummel musikk, typisk Halloween-musikk, forteller hun til Aftonbladet.

Han spilte merkelig musikk og sa ikke ett ord Skoleelev på Kronan skole i Trollhättan

Elevene trodde imidlertid det hele var et stunt og ville derfor ta et bilde sammen med mannen med masken.

«Du skremmer barna»

Idet hun tok bildet kom en av lærerne løpende ut og spurte hva han holdt på med.

«Du skremmer barna. Du kan gå herfra,» skal læreren ha sagt.

– Han bare nikket, deretter hogg han til i lærerens høyre side. Det siste jeg hørte han si var «ring ambulansen», forteller jenta.

Les også: Lærere slo alarm om sikkerheten ved skolen

Ambulanser utenfor Kronan skole i Trollhättan etter det blodige skoleangrepet som kostet tre menneskeliv. To er kritisk skadet. Foto: Bjorn Larsson Rosvall, Bjorn Larsson Rosvall / TT / NTB scanpix

Prøvde å dra av masken

Dagens Nyheter har også snakket med jenta som tok bildet. Hun forteller at læreren hennes prøvde å dra masken av mannen, og at han da ble angrepet med sverd.

– Jeg kastet meg fram mot døren og låste den. Så ringte jeg politiet. Mange begynte å gråte, forteller hun til avisen.

Les også: Sterke reaksjoner på Sveriges første skoleangrep

– Jeg var utrolig redd

Etterpå forsøkte elevene å flykte fra gjerningsmannen. Etter hvert ble de møtt av en lærer som fulgte dem i sikkerhet.

– Jag var utrolig redd. Jeg har vondt i magen. Dette er skremmende, forteller hun til Aftonbladet.

Tidligere ustraffet 21-åring

Gjerningsmannen, en 21 år gammel mann, ble skutt av politiet og ble behandlet på sykehus. I 16-tiden torsdag meldes det at gjerningsmannen er erklært død.

En elev og en lærer ble drept i angrepet. I tillegg er en lærer og en elev skadet.

Den mistenkte gjerningsmannen var en tidligere ustraffet 21-åring bosatt i Trollhättan.